text: প্রকাশিত: ১৭:১২ ৩১ অক্টোবর ২০১৯ আপডেট: ১৭:১৫ ৩১ অক্টোবর ২০১৯
  ইসলামী বিধান মতে, আগে রাত এবং পরে দিন আসে। সূর্য অস্ত যাওয়ার সঙ্গে সঙ্গেই পরের দিন আরম্ভ হয়ে যায়।
  শুক্রবার (বৃহস্পতিবার দিবাগত রাত) রাত ও দিন সপ্তাহের রাত ও দিনগুলোর মধ্যে সর্বোত্তম বলে হাদিস শরিফে বর্ণিত আছে। আমাদের প্রিয় নবী হজরত মুহাম্মাদ (সা.) বলেছেন, তোমরা উজ্জ্বল দিনে ও উজ্জ্বল রাতে অর্থাৎ শুক্রবার দিনে ও রাতে আমার ওপর অধিক পরিমাণে দরুদ শরিফ পাঠ করো।
  আরো পড়ুন>>> রবিউল আউয়াল: বসন্তের প্রথম মৌসুম
  এ দিনের দরুদ শরিফ আমার নিকট পাঠানো হয়। আর এতে করে আমলনামায় অধিক পুণ্য লেখা হয়। যে ব্যক্তি প্রত্যেক জুমার রাতে দু'রাকাত নামাজের প্রত্যেক রাকাতে সূরা ফাতেহা একবার, আয়াতুল কুরসী একবার ও সূরা ইযাযুলযিলা তিনবার পাঠ করে, সালাম অন্তে ১০০ বার এ দোয়া 'আল্লাহুম্মা ইন্নিআউবুবিকা মিন আযাবিল কবরে লা-ইলা-হা ইল্লা আন্তা' পড়ে, তবে আল্লাহ তায়ালা তার কবরের চাপ নিষ্পেষণ ও অন্যান্য আযাব ক্ষমা করে দেবেন। (দোজখের আযাব ও বেহেস্তের শান্তি)।